Source: http://comerzan.info/2015/12/modificari-fara-modificari-la-art-15-alin-1-din-legea-institutiilor-financiare/comment-page-1/
Timestamp: 2019-01-19 16:11:26+00:00
Document Index: 12889872

Matched Legal Cases: ['Articolul 15', 'Articolul 15', 'articolul 15', 'Articolul 15', 'Articolul 15', 'Articolul 15', 'Articolul 15', 'Articolul 15']

Modificări fără modificări la art.15 alin.(1) din Legea instituţiilor financiare | Dionisie Comerzan
Articolul 15 alin.(1) din Legea instituţiilor financiare nr.550 din 21.07.1995 a fost supus de două ori modificărilor în acest an (2015). Acest articol15 se întitulează “Restricţiile privind cotele de participare în capitalul social al băncii”, iar anterior se numea „Restricţiile privind proprietatea şi cotele”.
În forma iniţială a Legii care am găsit-o după republicarea în temeiul art.V al Legii nr.241 din 24 septembrie 2010, art.15 alin.(1) avea următorul conţinut:
„Articolul 15. Restricţiile privind proprietatea şi cotele (1) Transferul prin tranzacţii a unei cote din capitalul băncii se efectuează cu permisiunea scrisă a Băncii Naţionale, dacă în urma unui astfel de transfer orice persoană sau orice persoane care acţionează în comun vor deţine, direct sau indirect, o cotă substanţială în capitalul acestei bănci, precum şi în cazul în care, în urma majorării unei astfel de cote, se vor atinge sau se vor depăşi limitele de 25 la sută, 33 la sută şi 50 la sută. Decizia privind o astfel de autorizaţie se emite conform art.7 alin.(2). Exerciţiul dreptului de vot al acţionarilor care deţin cote substanţiale şi care nu au obţinut permisiunea Băncii Naţionale sau au obţinut cote ce au condus la depăşirea limitelor maxime prevăzute la alin.(2), este suspendat de la data avizării de către Banca Naţională, în mărimea cotei care depăşeşte limitele permise de Banca Naţională. Acţionarii sînt obligaţi, în termen de 3 luni, să obţină permisiunea Băncii Naţionale sau să-şi vîndă acţiunile deţinute fără permisiunea Băncii Naţionale. După expirarea acestui termen, dacă acţiunile nu au fost vîndute sau nu s-a obţinut permisiunea Băncii Naţionale, banca este obligată să anuleze acţiunile respective, să emită acţiuni noi în acelaşi număr şi de aceeaşi clasă, urmînd ca suma obţinută din vînzarea acestor acţiuni să fie transmisă deţinătorului iniţial după reţinerea cheltuielilor legate de vînzare.”
Apoi, prin LP184 din 27.08.2011 MO146/08.08.11 art.450 a fost modificat art.15 alin.(1):
„Art. I. – La articolul 15 din Legea instituţiilor financiare nr. 550-XIII din 21 iulie 1995 (republicată în Monitorul Oficial al Republicii Moldova, 2011, nr. 78–81, art. 199), alineatul (1) va avea următorul cuprins:
(1) Transferul unei cotei de participare la capitalul băncii se efectuează exclusiv cu permisiunea prealabilă scrisă a Băncii Naţionale, sub sancţiunea nulităţii absolute, după cum urmează:
Dar, a fost declarată neconstituţională prin HCC28 din 22.12.11, MO7-12/13.01.12 art.3 şi abrogată prin LP5 din 15.01.12, MO46-47/07.03.12 art.138.
Apoi, prin LP5 din 15.01.2012 MO46-47/07.03.12 art.138, art.15 alin.(1) se modifică ca şi în cazul anterior, doar că în loc de sintagma „unei hotărîri judecătoreşti irevocabile” apare „unei hotărîri judecătoreşti definitive”.
Apoi, prin LP31 din 07.03.2013 MO69-74/05.04.13 art.223, întregul articol 15 se modifică şi devine unul mai voluminos, cu un nou titlu, iar alin.(1) obţine o altă redacţie:
„Articolul 15. Restricţiile privind cotele de participare în capitalul social al băncii\r\n (1) Fără permisiunea prealabilă scrisă a Băncii Naţionale, niciun achizitor potenţial nu poate să dobîndească, prin nicio modalitate, o cotă substanţială în capitalul social al băncii ori să îşi majoreze cota substanţială astfel încît proporţia drepturilor sale de vot sau a cotei de participare în capitalul social să atingă ori să depăşească nivelul de 20%, 33% sau 50% ori astfel încît banca să devină o sucursală a sa.”
Şi în final, prin LP180 din 25.07.14, MO238-246/15.08.14 art.559, la art.15 alin.(1) apare o nouă modificare – litere:
„Articolul 15 Restricţiile privind cotele de participare în capitalul social al băncii\r\n (1) Fără permisiunea prealabilă scrisă a Băncii Naţionale:\r\n a) nici un achizitor potenţial nu poate să dobîndească, prin nici o modalitate, o cotă substanţială în capitalul social al băncii ori să îşi majoreze cota substanţială astfel încît proporţia drepturilor sale de vot sau a cotei de participare în capitalul social să atingă ori să depăşească nivelul de 5%, 10%, 20%, 33% sau 50% ori astfel încît banca să devină o sucursală a sa;\r\n b) nici o persoană nu poate să dobîndească, individual sau concertat, prin nici o modalitate, o cotă în capitalul social al băncii asupra căreia au devenit incidente prevederile alin.(2);\r\n c) nici un deţinător de cotă în capitalul social al băncii nu poate aduce ca aport la capitalul social al unei societăţi comerciale acţiunile băncii.”
Modificări fără modificări
Modificările efectuate până în 2014 la art.15 alin.(1) se pot observa, chiar sunt. În 2015 au mai apărut două modificări, pe care chiar nu le înţeleg, de unde şi pentru ce.
Modificarea prin LP71 din 12.04.15, MO102-104/28.04.15 art.170:
„Articolul 15 din Legea instituţiilor financiare nr.550-XIII din 21 iulie 1995 (republicată în Monitorul Oficial al Republicii Moldova, 2011, nr.78-81, art.199), cu modificările şi completările ulterioare, se modifică şi se completează după cum urmează:\r\n la alineatul (1), litera c) se abrogă;\r\n se completează cu alineatul (11) cu următorul cuprins:\r\n(11) Nici un deţinător de cotă în capitalul social al băncii nu poate aduce ca aport la capitalul social al unei societăţi comerciale acţiunile băncii.„
Modificare prin LP202 din 20.11.15, MO332-339/11.12.15 art.641:
„Articolul 15 din Legea instituţiilor financiare nr. 550-XIII din 21 iulie 1995 (republicată în Monitorul Oficial al Republicii Moldova, 2011, nr. 78–81, art. 199), cu modificările ulterioare, se modifică şi se completează după cum urmează:\r\n alineatul (1) se completează cu litera c) cu următorul cuprins:\r\nc) niciun deţinător de cotă în capitalul social al băncii nu poate depune ca aport la capitalul social al unei societăţi comerciale acţiunile băncii.\r\n alineatul (11) se abrogă.”
La situaţia actuală, art.15 alin.(1) are următorul conţinut:
„Articolul 15\r\n(1) Fără permisiunea prealabilă scrisă a Băncii Naţionale:\r\n a) nici un achizitor potenţial nu poate să dobîndească, prin nici o modalitate, o cotă substanţială în capitalul social al băncii ori să îşi majoreze cota substanţială astfel încît proporţia drepturilor sale de vot sau a cotei de participare în capitalul social să atingă ori să depăşească nivelul de 5%, 10%, 20%, 33% sau 50% ori astfel încît banca să devină o sucursală a sa;\r\n b) nici o persoană nu poate să dobîndească, individual sau concertat, prin nici o modalitate, o cotă în capitalul social al băncii asupra căreia au devenit incidente prevederile alin.(2);\r\n c) niciun deţinător de cotă în capitalul social al băncii nu poate depune ca aport la capitalul social al unei societăţi comerciale acţiunile băncii.
Încerc să realizez ce s-a modificat, are acelaşi conţinut ca şi după modificarea din 2014, unica abatere – sintagma „nici un deţinător” în „niciun deţinător”.
Câtă enigmă poate fi în nici un/niciun ?
← Statul nostru – Republica Moldova, are tot mai mult nevoie de bani
Ministerul Finanţelor a majorat oferta de valori mobiliare de stat din luna noiembrie 2015 →
3 thoughts on “Modificări fără modificări la art.15 alin.(1) din Legea instituţiilor financiare”
High E spune:
19/12/2015 la 20:35
Modificări efectuate pentru a permite realizarea tranzacției de aport la capitalul social la Victoriabank de către BERD, care pînă la amendamentele la lege nu putea fi încheiată.
29/12/2015 la 10:38
Multumesc pentru comentariul! Dar oricum nu inteleg ce s-a schimbat ca a apermis aport la capitalul social la Victoriabank? Sintagma a ramas, doar ca s-a schimbat litera cu cifra si inapoi.
29/12/2015 la 21:12
În forma care era până la modificările efectuate la lege – erau interzise în general orice aport la capitalul social al băncilor. Acum, după modificări este posibil, dar cu acordul BNM.